z a p i s n i k
 5. SEJE IZVRŠNEGA ODBORA NTZS, dne 04.06.2010, ob 16,00 uri v Hali Tivoli, Celovška 25, 1000 Ljubljana.
Prisotni člani IO:    Marjan Hribar, Robert Smodiš, Matija Krnc, Branko Mihorko, Božo Šetina, Igor Petrovčič, Janez Bončina, Igor Novel, Peter Žibrat, Mitja Horvat,
Ostali:
Miro Leskovec, Boris Horvat, Milana Krmelj, Danijel Šarlah,
Opravičili:
Janez Pezelj, Boštjan Tancer,
Odsoten: 
Damjan Cvetko

Predlagan naslednji dnevni red:

1. Pregled  in potrditev zapisnika  4. seje IO

2. Priprava na skupščino

3. Poročilo o delu IO

4. Predstavitev zaključkov Dneva namiznega tenisa

5. Poročilo o opravljenih mediacijah (Golavšek, Šfiligoj)

6. Vmesno finančno poročilo (januar-maj 2010)

7. Strategija razvoja namiznega tenisa v Sloveniji (obravnava predloga)

8. Tekoče zadeve
9. Razno
      Sejo je odprl predsednik NTZS mag.Marjan Hribar.

K točki 1.  Sklepčnost je zagotovljena (11 članov). Dnevni red in zapisnik IV. seje IO je bil sprejet soglasno. 
Sklep: Zapisnik IV. seje IO seje  in dnevni red je bil  sprejet soglasno.
K točki 2.  Predsednik je predlagal (po posvetu s člani IO), da se skupščina izvede dne 23.06.2010 ob 18.00 v prostorih BTC-ja.


Matija Krnc sprašuje kaj je s trenersko organizacijo glede skupščine.

Robert Smodiš predlaga, da se g. Cvetku pošlje poziv z vprašanjem o njegovem vodenju trenerske organizacije.

Božo Šetina je mnenja, da se ga ne poziva.
Glede same izvedbe skupščine je bil podan predlog s strani predsednika za vodenje skupščine (Matija Krnc). 

Igor Petrovčič sprašuje IO, če potrdi, da ni nujen sklic skupščine Združenja Ligašev do redne skupščine zaradi časovne stiske.

Robert Smodiš meni, da mora biti skupščina sklicana, saj bi na njej obravnavali spremembe v ligaškem tekmovanju za sezono 2010-11. Predlagal je tudi sistem za novo ligaško tekmovanje.

Božo Šetina smatra, da bi morali samo prvoligaši odločati o svojem tekmovalnem sistemu.

Sprejeta sta bila naslednja sklepa:

1. Sklep: IO potrjuje Matija Krnca za vodenje 39. redne letne skupščine NTZS
2. Sklep: IO se je seznanil s pripravami na potek 39. redne letne skupščine NTZS.
Oba sklepa sta  bila sprejeta soglasno.
K točki 3.  Poročilo o delu IO 
Marjan Hribar odpre točko na tematiko »Poročilo o delovanju IO za obdobje oktober - maj«. Omeni zadeve, katerim je dal IO prioriteto (predvsem ureditev finančnih zadev, reorganizacija zveze..). Prisotni so se s poročilom strinjali, vendar so podali še nekaj predlogov:

Božo Šetina predlaga, da se v koledar uvrsti »Dan NT«, ki naj bi trajal dva dni in na katerem vidi druženje vseh, ki delujejo v NTZS. 

Igor Novel predlaga, da bi se okvirno planirali sestanki IO.

Predsednik se pridružuje predlogoma. 
1. Sklep: IO se je seznanil in potrdil poročilo o delovanju IO za obdobje »oktober - maj 2010.
Sklep je  bil sprejet soglasno.
K točki 4.   Predstavitev zaključkov »Dneva namiznega tenisa«
Predsednik NTZS pozove Borisa Horvata (predstavnik  Promina sport), da predstavi zaključke z »dneva NT«. 

Vsi so se strinjali, da je bil to odmeven, poučen in vsekakor dogodek, ki je zbral namiznoteniške navdušence, kjer so izmenjali mnenja ob obstoječi in bodoči organiziranosti NTZS.

Božo Šetina omeni, da moramo ostati na tej poti.

Predsednik Marjan Hribar doda, da si bomo samo  s trdim delom povrnili zaupanje klubov.

Igor Novel pohvali idejo o dnevu NT, vendar poda mišljenje, da bi bil lahko rok za pripravo daljši. Istočasno omeni, da bi na dnevu NT posamezne točke v razpravi trajale vsaj 1.30h.

Janez Bončina pohvali predavatelja Dubravka Škoriča.

Robert Smodiš iz poročila doda, da želja in optimizem po spremembah obstaja, vendar za dobre odločitve si je treba vzeti čas. Člani komisij naj izdelajo predloge za spremembe.

Predsednik NTZS se še enkrat zahvali našemu sponzorju »VABO« in poudari, da tudi v bodoče ostajajo naši zvesti partnerji.
Sklep: IO se je seznanil z zaključki »Dneva NT«.

Sklep je  bil sprejet soglasno.
K točki 5.  Poročilo o opravljenih mediacijah (Golavšek, Šfiligoj).
Predsednik Marjan Hribar poda informacijo, da je na mediacijo povabil vse strani. Žal pa je moral mediacijo odpovedati saj je tako v primeru Golavšek – NTK Olimpija in Šfiligoj – NTK Logatec dobil informacijo, da se mediacije ne bodo udeležili. Zato je predsednik mediacijo odpovedal.

Janez Bončina predstavnik NTK Logatca pravi, da je bila napaka na organu zveze, da postopek ni bil pravilno voden in sprašuje se o verodostojnosti komisije.

Predsednik Marjan Hribar omeni pri tej zadevi samo, da je mogoče možna zloraba položaja (takratnega predsednika NTK Logatec).

Božo Šetina poudari, da je nujno treba posodobiti pravilnike.

Branko Mihorko pravi, da IO lahko pozove vsakega na pogovor.

Peter Žibrat tudi poudari posodobitev pravilnika.

Vsi so mnenja, da je treba registracijski pravilnik prevetriti in posodobiti (to se  naj uredi s pomočjo pravnikov).

Sklep: IO se je seznanil  s problematiko registracijske komisije.

Sklep je  bil sprejet soglasno.
K točki 6.  Vmesno finančno poročilo (januar –maj 2010)
Danijel Šarlah je predstavil delno finančno poročilo za omenjeno obdobje.

Igor Novel se  je zahvalil predsedniku za opravljeno delo glede pridobivanja sponzorjev. Treba je sestaviti finančni načrt za prihodnje leto. Omeni še, da bi bilo treba sestaviti tudi rezervni (realni) finančni načrt.

Predsednik Marjan Hribar pravi, da ni dobro, da samo on pridobiva dodatna finančna sredstva, ker ne mara govoric, da je vse samo njegova zasluga. Zato predsednik pozove vse člane IO, da se potrudijo po najboljših močeh pri pridobivanju dodatnih sredstev za NTZS.  
Sklep: IO se je seznanil  s trenutnim vmesnim finančnim poročilom.
Sklep je  bil sprejet soglasno.

K točki 7.  Strategija namiznega tenisa v Sloveniji
Robert Smodiš pravi, da je dobro da smo se odločili za izdelavo nove strategije, vendar bo treba narediti povzetek in določiti prioritete.

Predsednik Marjan Hribar poudari, da so klubi dali vsebinski kažipot. Poraja se pa vprašanje, kako to sedaj uresničiti; treba je narediti natančen operativni načrt.

Matija Krnc predlaga kontinuiteto, da se slabosti odpravijo medtem ko se vse dobre strani vseh dejavnosti zveze zadrži. Razdelati je treba  le prioritete in določiti konkretne korake.

Igor Novel poudari, da mora biti pot zapisana, imeti mora več konkretnih merljivih ciljev. Zanima ga tudi koliko nas bo to stalo.

Boris  Horvat poudari obojestransko korist nove strategije.

Igor Novel omeni, da se bo treba še bolj javljati na javne razpise.

Branko Mihorko meni, da bi bilo dobro, če bi se skupaj prijavljalo na razpise zaradi lažje prijave. Pogreša pa v dokumentu vrhunski del športa invalidov. Omeni še prijavo za mednarodna tekmovanja športnikov invalidov, kjer je zapisano, da je plačnik NTZS, vendar še vedno plačuje ZŠIS. Potrebna bi bila tudi uskladitev z nacionalnim programom.
Boris Horvat predstavi statistični del oddanih anket iz katerih so zaznane pohvale,  opombe, tematika statusa športnikov. Tekmovalni sistem je zelo ambiciozen. Omenja se sprememba ligaškega sistema.

Predsednik Marjan Hribar omeni, da težave s financami, ki so bile v preteklosti vplivajo na trenerje in njihov pesimističen odnos do priprav (saj ni denarja in ne bo priprav). 

Mitja Horvat omeni, da sedanja generacija trenira premalo. Zato podpira  spremembo tekmovalnega sistema, ki bi omogočil več prostih terminov, ki bi jih lahko izkoristili za priprave vsaj na 2 meseca. Pozitivno oceni še predlog o denarnem skladu za članske turnirje. Članska reprezentanca naj ima 4-6 kandidatov, ki naj bi imeli enak status.
Janez Bončina omeni, da bodo dali 4 termine v koledar za priprave. Omeni pa še, da so problem trenerji, ki delajo istočasno tudi v klubih. Omeni še, da nekatere reprezentance prakticirajo priprave pred MP (Nemčija..). 

Člani so se dotaknili tudi tekmovalnega sistema za katerega smatrajo, da mora iti še v razpravo klubom. Ligaško tekmovanje naj bi imelo manj terminov, da bi bilo več časa za priprave. 

Predsednik Marjan Hribar omeni, da ni v redu, da nekateri klubi samo kupujejo igralce, ne delajo pa z mladimi.

Robert Smodiš se strinja s predlaganimi spremembami, saj je mnenja, da se mala tekmovanja ne dajo tržiti. Glede lige omeni, da je dolžina samega dogodka predolga in bi bilo smiselno predlagati spremembe, ki bi skrajšale ligaški dogodek; obenem pa nebi škodovale kvalitetnemu napredku.

Igor Novel predlaga, da bi se za različne selekcije naredili različni sistemi.

Sklep: IO se je seznanil  s strategijo NTZS.

Sklep je  bil sprejet soglasno.
K točki 8.  Tekoče zadeve
Zaradi odhoda nekaj članov IO s seje sklepčnost ni bila več mogoča (20.30).

Ostali prisotni so predlagali da naj se na skupščini predlagajo samo konkretni cilji. 
K točki 9.  Razno

Ni bilo razprave.
                   Seja zaključena ob 20.30 uri.








           Zapisal: Danijel Šarlah

   

